text: फिल्म निर्माता राजकुमार हिरानी ने अपने सोशल मीडिया पर फिल्म 'संजू' का नया पोस्टर जारी कर दिया है जिसमें नरगिस दत्त की भूमिका में मनीषा कोइराला नजर आ रही हैं। निर्देशक ने बताया कि फिल्म का शीर्षक 'संजू' है क्योंकि संजय दत्त की मां और प्रसिद्ध अभिनेत्री नरगिस दत्त अभिनेता को प्यार से संजू कह कर पुकारती थी। नरगिस अपने बेटे संजू के बेहद करीब थी और वह हमेशा उन्हें संजू ही कहती थीं। हाल ही में संजू का एक और पोस्टर रिलीज हुआ है, जिसमें मनीषा को ब्लैक एंड व्हाइट लुक में दिखाया गया है। पोस्टर में नरगिस की झलक साफ दिखाई दे रही है। आपको बता दें कि संजय के पिता सुनील दत्त ने मनीषा की एक फिल्म देखकर उन्हें कहा था कि वह उन्हें नरगिस की याद दिलाती हैं।